|  |  |  |
| --- | --- | --- |
|  | Gulbenes_nov MB400 |  |
|  | | |
| **LEJASCIEMA VIDUSSKOLA** | | |
| Reģistrācijas Nr. 4413900964 | | |
| Rīgas iela 20, Lejasciems, Lejasciema pagasts, Gulbenes novads, LV-4412 | | |
| Tālrunis 64473136, 64473134, elektroniskais pasts lejasciems@sveiks.lv | | |

**IEKŠĒJIE NOTEIKUMI**

Gulbenes novada Lejasciema pagastā

30.08.2018. Nr.3

**Grozījumi Lejasciema vidusskolas 23.08.2017. iekšējos noteikumos Nr.1**

**“Iekšējās kārtības noteikumi”**

*Izdoti saskaņā ar Izglītības likuma 54.panta otro punktu,*

*Ministru kabineta 2009.gada 24.novembra noteikumu*

*Nr.1338 „Kārtība, kādā nodrošināma izglītojamo drošība*

*izglītības iestādēs un to organizētajos pasākumos” 3.5.apakšpunktu,*

*Ministru kabineta noteikumiem Nr.277 „Kārtība, kādā nodrošināma*

*izglītojamo profilaktiskā veselības aprūpe un pirmās palīdzības*

*pieejamība izglītības iestādēs”, Bērnu tiesību aizsardzības likumu*

*un Lejasciema vidusskolas nolikumu.*

Izdarīt Lejasciema vidusskolas 2017.gada 23.augusta iekšējos noteikumos Nr.1 ‘’Iekšējās kārtības noteikumi’’ šādus grozījumus:

1. Izteikt noteikumu 14. Punkta apakšpunktus šādā redakcijā:

14. Izglītības iestādē ir noteikts stundu un starpbrīžu ilgums.

14.1. 1.mācību stunda: 8.40-9.20

14.2. 2.mācību stunda: 9.30-10.10

14.3. 3.mācību stunda: 10.20-11.00

14.4. 4.mācību stunda: 11.20-12.00

14.5. 5.mācību stunda: 12.20-13.00

14.6. 6.mācību stunda: 13.10-13.50

14.7. 7.mācību stunda: 14.00-14.40

14.8. 8.mācību stunda: 14.45-15.25

1. Izteikt noteikumu 30.punktu šādā redakcijā:

30.Skolēniem nepieciešamības gadījumā uz vecāku vai aizbildņu iesnieguma pamata ir iespēja dzīvot skolas internātā. Internāta izmantošanu nosaka “Lejasciema vidusskolas internāta iekšējās kārtības noteikumi”.

3. Izteikt noteikumu 46.17. punktu šādā redakcijā:

46.17. mācību stundās, nodarbībās, pasākumos aizliegts lietot mobilos telefonus un citas digitālās ierīces bez skolotāja atļaujas. Mācību stundas sākumā izslēgts mobilais telefons atrodas skolēna somā vai tam paredzētajā kastītē mācību telpā.

1. Izteikt noteikumu 57.punktu šādā redakcijā:

57. Skolēna obligātā dokumentācija ir skolēna apliecība, glīti noformēta dienasgrāmata 1.-4.klasei, dienasgrāmata vai plānotājs 5.-12.klasei. Dienasgrāmatas un plānotājus nodrošina skola. 1.-4.klašu dienasgrāmatas katru nedēļu paraksta klases audzinātājs un vecāks (aizbildnis).

5. Izteikt noteikumu 67.punktu šādā redakcijā:

67. Katra mācību gada semestra noslēgumā 1.-12.klašu skolēni saņem elektronisku izdruku – liecību. Mācību gada laikā katra mēneša noslēgumā 4.-12.klašu skolēni saņem elektronisku izdruku – sekmju izrakstu, kas tiek ielīmēts skolēna dienasgrāmatā vai plānotājā. To paraksta klases audzinātājs un skolēna vecāks (aizbildnis).

Direktore I.Maltavniece

SASKAŅOTS

Lejasciema vidusskolas

Pedagoģiskās padomes sēdē

2018.gada 30.augustā, protokols Nr.3